આ નદીના કિનારે એક ખાડો પણ છે. હવે હાથીનું એક ટોળું અહિંથી પસાર થયું અને એક બચ્ચું તે ખાડમાં ફસાઈ ગયું. ઘણો સમય થયો એટલે ટોળું તો નદી પાર કરી પેલે પાર બચ્ચાની રાહ જોતું રહ્યું. બચ્ચું અને હાથીઓના અવાજથી થોડીવાર આ વિસ્તાર ગૂંજી ઉઠ્યો. આવામાં આ વાતની ખબર ત્યાં હાજર ફોરેસ્ટ અધિકારીને થઈ. તેમણે ગામના લોકોનો સાથ લઈ બચ્ચાને ખાડામાંથી બહાર કાઢવાનું અભિયાન શરૂ કર્યુ. આ બધું હાથીનું ટોળું થોડે દૂરથી જોઈ રહ્યું હતું. આખરે પાંચ કલાકની મહેનત પછી હાથીનું બચ્ચું ખાડામાંથી બહાર નીકળ્યું. અને લોકોની ખુશી વચ્ચે દોડીને તેની માતા પાસે પહોચી ગયું.